CELEX: 32011R1304
Language: sl
Date: 2011-12-13 00:00:00
Title: Izvedbena uredba Komisije (EU) št. 1304/2011 z dne 13. decembra 2011 o ukinitvi začasnega preklica oprostitve dajatev za leto 2012 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba Sveta (ES) št. 1216/2009

14.12.2011   
            
            
               SL
            
            
               Uradni list Evropske unije
            
            
               L 330/19
            
         IZVEDBENA UREDBA KOMISIJE (EU) št. 1304/2011
   z dne 13. decembra 2011
   o ukinitvi začasnega preklica oprostitve dajatev za leto 2012 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba Sveta (ES) št. 1216/2009
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1216/2009 z dne 30. novembra 2009 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 7(2) Uredbe,
   ob upoštevanju Sklepa Sveta 2004/859/ES z dne 25. oktobra 2004 o sklenitvi Sporazuma v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (2) in zlasti člena 3 Sklepa,
   ob upoštevanju naslednjega:
   
               (1)
            
            
               Protokol 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (3) in Protokol 3 k Sporazumu EGP (4) določata trgovinske režime za nekatere kmetijske in predelane kmetijske proizvode med pogodbenicami.
            
         
               (2)
            
            
               Protokol 3 k Sporazumu EGP, kakor je bil spremenjen s Sklepom Skupnega odbora EGP št. 138/2004 (5), določa carinsko stopnjo nič, ki se uporablja za nekatere vode, ki vsebujejo dodan sladkor ali druga sladila ali arome, uvrščene pod oznako KN 2202 10 00, in nekatere druge brezalkoholne pijače, ki vsebujejo sladkor, uvrščene pod oznako KN ex 2202 90 10.
            
         
               (3)
            
            
               Carinska stopnja nič za vode in druge zadevne pijače je bila za Norveško začasno preklicana s Sporazumom v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (6) (v nadaljnjem besedilu: Sporazum), odobrenim s Sklepom 2004/859/ES. V skladu s točko IV potrjenega zapisnika Sporazuma je dajatev prost uvoz blaga, uvrščenega pod oznaki KN 2202 10 00 in ex 2202 90 10, s poreklom iz Norveške dovoljen le v mejah dajatev proste tarifne kvote, medtem ko je treba za uvoz zunaj dodeljene tarifne kvote plačati dajatev.
            
         
               (4)
            
            
               V skladu z zadnjim stavkom tretje alinee iz točke IV potrjenega zapisnika Sporazuma je treba zadevnim izdelkom odobriti neomejen in dajatev prost dostop do Evropske unije, če tarifna kvota do 31. oktobra prejšnjega leta ni bila izčrpana. Glede na podatke, predložene Komisiji, letna kvota za leto 2011 za vode in zadevne pijače, odprta z Uredbo Komisije (EU) št. 1248/2010 (7), 31. oktobra 2011 ni bila izčrpana. Zato je treba zadevnim izdelkom od 1. januarja 2012 do 31. decembra 2012 odobriti neomejen in dajatev prost dostop do Evropske unije.
            
         
               (5)
            
            
               Zato je treba ukiniti začasen preklic oprostitve dajatev, ki se uporablja v skladu s Protokolom 2.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja o trgovini s predelanimi proizvodi, ki niso navedeni v Prilogi I –
            
         SPREJELA NASLEDNJO UREDBO:
   Člen 1
   1.   Začasni preklic oprostitve dajatev, ki se uporablja v skladu s Protokolom 2 k dvostranskemu Sporazumu med Evropsko gospodarsko skupnostjo in Kraljevino Norveško o prosti trgovini za blago, uvrščeno pod oznaki KN 2202 10 00 (vode, vključno mineralne vode in sodavice, ki vsebujejo dodan sladkor ali druga sladila ali arome) in ex 2202 90 10 (druge brezalkoholne pijače, ki vsebujejo sladkor (saharoza ali invertni sladkor)), se ukine za obdobje od 1. januarja do 31. decembra 2012.
   2.   Za blago iz odstavka 1 se vzajemno uporabljajo pravila o poreklu iz Protokola 3 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. decembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 328, 15.12.2009, str. 10.
   
      (2)  UL L 370, 17.12.2004, str. 70.
   
      (3)  UL L 171, 27.6.1973, str. 2.
   
      (4)  UL L 22, 24.1.2002, str. 37.
   
      (5)  UL L 342, 18.11.2004, str. 30.
   
      (6)  UL L 370, 17.12.2004, str. 72.
   
      (7)  UL L 341, 23.12.2010, str. 1.